เมื่อก่อนเวลาตัดเล็บเท้าจะตัดโค้งเข้ามาข้างในครับ ทำให้เกิดเล็บขบที่ทิ่มไปในเนื้อ แล้วต่อมาแงะเศษเล็บที่ฝั่งอยู่ไม่ได้จนหนังมาหุ้มไว้ครับ ตอนนี้มีอาการปวดเวลากดครับ + มีอาการบวมแดง แต่ไม่มีหนองครับ ควรรักษายังไงดีครับ
สวัสดีค่ะเล็บขบคือภาวะที่เล็บที่บริเวณขอบด้านข้างของเล็บโตเข้าไปทิ่มเนื้อจนทำให้มีอาการปวด บวม แดง ร้อน จนบางครั้งเกิดการติดเชื้อ มักเกิดที่เล็บโป้งเท้า สามารถหายเองได้ ยกเว้นถ้ามีอาการอักเสบติดเชื้อมาก ต้องไปรักษาที่รพ.ควรไปพบแพทย์เมื่อ1เจ็บนิ้วเท้าอย่างมาก หรือมีหนอง2.มีโรคประจำตัวเป็นเบาหวาน ซึ่งเสี่ยงต่อการที่แผลติดเชื้อและหายช้าการดูแลตัวเองเบื้องต้น1.แช่เท้าในน้ำอุ่นประมาณ 15 นาที 3 ครั้ง/สัปดาห์ เพื่อบรรเทาอาการปวดบวม2.ทายาฆ่าเชื้อเฉพาะที่เช่นยาฟูซิดีน (fucidine) บริเวณที่รู้สึกเจ็บหรือแดง3.ใส่รองเท้าหัวเปิด ไม่ให้หัวรองเท้ามากดตรงที่เล็บขบ4.ทานยาแก้ปวด ยาแก้อักเสบกลุ่มที่ไม่ใช่สเตียรอยด์ถ้าแพทย์พิจารณาว่าต้องรักษา แพทย์อาจจะทำ1.ยกเล็บที่ขบขึ้นและใช้สำลีค้ำเอาไว้2.ทำการถอดเล็บออกบางส่วน เพื่อให้เล็บมันงอกผ่านออกมาได้3.ถอดเล็บออกทั้งหมด ถ้าเป็นรุนแรง หรือเป็นซ้ำๆซึ่งแพทย์จะพิจารณาดูอีกทีว่าควรจะใช้วิธีใดค่ะการป้องกันเล็บขบ1.ตัดเล็บให้เป็นเส้นตรง ไม่โค้งไปตามเล็บ2.ไม่ตัดเล็บสั้นจนเกินไป3.ไม่ใส่รองเท้าที่คับจนเกินไป4.ตรวจสอบเท้าเป็นประจำว่ามีแผลขึ้นมาใหม่หรือไม่